

**C S A N Á D P A L O T A**

**VÁROS**

**ÖNKORMÁNYZAT KÉPVISELŐ-TESTÜLETÉNEK**

**7/2015.(III.26.)**

**önkormányzati rendelete**

**az önkormányzat által nyújtható települési támogatásokról szóló 3/2015.(II.26) önkormányzati rendeletének módosításáról**

**Záradék:**

Kihirdetés ideje: 2015. március 26.

Hatálybalépés ideje: 2015. március 27.

Megalkotás napja: 2015. március 25.

 dr. Barna Angéla

 jegyző

Csanádpalota Város Önkormányzat Képviselő-testületének

7/2015.(III.26.) önkormányzati rendelete a

**az önkormányzat által nyújtható települési támogatásokról szóló** 3/2015.(II.26.) sz. rendelet módosításáról

Csanádpalota Város Önkormányzatának Képviselő-testülete az Alaptörvény 32. cikk (2) bekezdésében, , a szociális igazgatásról és a szociális ellátásról szóló 1993. évi III. törvényben, valamint a Magyarország helyi önkormányzatairól szóló 2011. évi CLXXXIX. Törvény 42. § (1) bekezdésében kapott felhatalmazás alapján az önkormányzat által nyújtható települési támogatásokról az alábbi rendeletet alkotja:

1. §.

**Az önkormányzat által nyújtható települési támogatásokról szóló** 3/2015.(II.26.)sz.

rendelet (továbbiakban: Rendelet) 4. § (1) bekezdése hatályát veszti, helyébe a következő rendelkezés lép:

1. Az Önkormányzat a létfenntartását veszélyeztető rendkívüli élethelyzetbe került, valamint az időszakosan, vagy tartósan létfenntartási gonddal küzdő személy/személyek részére rendkívüli települési támogatást állapít meg, feltéve, hogy a bekövetkezett rendkívüli élethelyzet időszakosan, vagy tartósan létfenntartási gondokat okoz a kérelmezőnek.

2. §

A Rendelet 1. sz. melléklete törlésre kerül.

1. §

Záró rendelkezések

1. E rendelet kihirdetését követő napon lép hatályba. A kihirdetésről a helyben szokásos módon a jegyző gondoskodik.

Csanádpalota, 2015. március 25.

Kovács Sándor dr. Barna Angéla

Polgármester jegyző

Kihirdetve:

Csanádpalota, 2015. március 26.

Dr. Barna Angéla jegyző